02/01/2012 | Administración LocalMunicipal
Ordes
Aprobación de prezos públicos

Aprobada pola Xunta de Goberno Local, en sesión celebrada o día 26 de decembro de 2011, o establecemento e fixación dos seguintes prezos públicos: - Prezo público pola utilización do servizo de tanatorio municipal. - Prezo público por difusión publicitaria na radio municipal. - Prezo público por actividades culturais e deportivas. - Prezo público pola prestación do servizos na escola municipal de música. - Prezo público pola prestación de servizos na piscina municipal climatizada “Maria Pilar Inmaculada De Bernardo Aranburu”. Procédese á súa publicación en cumprimento do disposto nos artigos 59.6 e 60 da Lei 30/1992, do 26 de novembro, do réxime xurídico das Administracións públicas e procedemento administrativo común, e 6 da Ordenanza xeral de prezos públicos do Concello de Ordes. A actividade obxecto do presente prezo público está constituída pola prestación dos servizos do tanatorio municipal, en canto establecemento funerario como lugar de etapa do cadáver, entre lugar de falecemento e o de inhumación ou cremación, debidamente acondicionado e disposto para a exposición e velorio de cadáveres, de conformidade co disposto no Regulamento regulador do servizo. Están obrigados ao pagamento do prezo público regulado nesta ordenanza os/as solicitantes da prestación dos servizos. De conformidade co disposto nos artigos 6º e 7º do Regulamento do Servizo, o solicitante deberá ser unha empresa funeraria debidamente autorizada. Tamén se considerará obrigado ao pagamento as Entidades ou Sociedades aseguradoras de riscos que motiven e soliciten a utilización do Tanatorio Municipal para depositar os cadáveres das persoas falecidas e aseguradas polas ditas Entidades A contía do prezo público será a seguinte: - Utilización dunha sala de velorio cando o defunto fose veciño/a do Concello de Ordes e/ou titular de nicho ou panteón no cemiterio municipal (incluídos neste último caso os familiares en primeiro grao): 225,00 €/día de utilización. - Utilización dunha sala de velorio por usuarios diferentes aos descritos no parágrafo anterior: 325,00 €/día de utilización. A presente tarifa será de aplicación, en todo caso, ás Entidades ou Sociedades aseguradoras de riscos ás que refírese o apartado anterior. - Utilización de capela para acto relixioso: 60,00 €. - Transcorridas 24 horas de utilización o prezo será de 16,07 €/hora no caso de que o defunto fose veciño/a, ou titular de nicho ou panteón no cemiterio municipal (incluíndo neste último caso os familiares en primeiro grao) e de 23,22 € no resto dos casos, incluídas as Entidades ou Sociedades aseguradoras de riscos. Para os efectos sinalados nos parágrafos anteriores, o día de utilización abarca desde as 8:00 horas do día da solicitude ate as 19:00 horas do día seguinte. En todo caso serán gratuítos os servizos a favor de persoas acollidas á beneficencia ou asistencia social pola súa carencia de recursos e aqueles outros que resulten necesarios para facer fronte a situacións de emerxencia, accidentes ou ordes de autoridades sanitarias ou xudiciais. A obriga de pagar o prezo público nace desde que se inicie a prestación do servizo, entendéndose como tal o momento no que conceda a autorización para utilizar o tanatorio municipal. O pagamento realizarase unha vez emitido polos servizos municipais o xustificante oportuno, debendo estar ingresado, en calquera caso, con anterioridade á utilización das instalacións. O ingreso efectuarase mediante transferencia á conta designada ao efecto pola Tesourería municipal. Constitúe a actividade obxecto deste prezo público a realización de actividades de difusión publicitaria na emisora de radio municipal. Están obrigados ao pago do prezo público as persoas ou entidades que soliciten ou se beneficien dos servizos de difusión publicitaria na emisora de radio municipal. A contía do prezo público fixarase nas tarifas contidas nos apartados seguintes para cada un dos diferentes servizos ou actividades: - Cuña de 30 segundos ou fracción: 2 €. - Patrocinio: 4,00 €. - Esquela: 25,00 € - Microprograma 1 minuto: 5,00 € - Microprograma 3 minutos: 7,00 € - Microprograma 5 minutos: 12,00 € - Microprograma 7 minutos: 14,00 € - Microprograma 9 minutos: 18,00 € - Microprograma 15 minutos: 30,00 € - Realización cuña: 12,00 €. - Bono de 50 cuñas: 87,50 €. - Bono de 80 cuñas: 120,00 €. - Bono de 100 cuñas: 130,00 €. Os bonos de 80 e 100 cuñas inclúen a realización de cuña sen cargo adicional. As tarifas das cuñas enténdense sen determinación do horario e serán radiadas en rotación, nos espazos previstos pola emisora. O pagamento efectuarase unha vez presentada a solicitude e, con carácter de depósito previo, antes do inicio da actuación ou expediente correspondente, o cal non se tramitará até que se teña efectuado o ingreso correspondente. O dito pagamento realizarase, mediante ingreso en entidade colaboradora. Cando non se prestase o servizo por causa non imputable ao obrigado ao pago procederá a devolución das contías ingresadas de forma proporcional aos servizos prestados. A actividade obxecto do presente prezo público está constituída pola prestación dos servizos das escolas deportivas, culturais e de lecer, así como as actividades extra escolares, de ocio e tempo libre realizadas polo Concello. Están obrigados ao pagamento do prezo público regulado nesta ordenanza os/as solicitantes ou beneficiarios da prestación do servizo. No caso de que os beneficiarios sexan menores de idade e /ou incapacitados/as, considerarase obrigado ao pagamento aos pais/nais ou titores/as. O importe dos prezos públicos será o seguinte por actividade e mes: Tarifa xeral: - Actividades de 2 horas á semana: 18,00 €/mes - Actividades de 1 hora á semana: 9,00 €/mes. Tarifa para usuarios maiores de 65 anos ou que acrediten unha minusvalía igual ou superior ao 33%: - Actividades de 2 horas á semana: 12,00 €/mes - Actividades de 1 hora á semana: 6,00 €/mes. Tarifa reducida por situación económica do usuario: - Actividades de 2 horas á semana: 10,00 €/mes - Actividades de 1 hora á semana: 5,00 €/mes. Terán dereito a aplicación desta tarifa as persoas que cumpran as dúas condicións seguintes: a. Renda per cápita da unidade de convivencia inferior ó 50% do IPREM. b. Que a suma dos valores catastrais das fincas urbanas que pertenzan aos membros da unidade de convivencia, excluída a vivenda habitual, non exceda os 35.000,00 € e que a suma dos valores catastrais de fincas rústicas non exceda os 13.000,00 €. A estes efectos entenderase por unidade de convivencia a totalidade dos membros que figuren inscritos no mesmo domicilio no padrón municipal. En calquera caso, de seren menor ou incapacitado/a o solicitante, deberá figurar empadroado/a no mesmo domicilio que algún dos seus pais/nais/titores legais. A efectos de cómputo de ingresos tomaranse como tales o total de ingresos brutos percibidos por calquera concepto da unidade de convivencia. As ditas tarifas non serán reducibles por período de tempo. A obriga de pagamento do prezo público nace no momento no que se inicie a prestación do servizo, entendéndose por tal a solicitude de formalización da correspondente matrícula, debendo achegar a orde de domiciliación bancaria para o abono das cotas mensuais. O pagamento realizarase por meses anticipados dentro dos primeiros oito días de cada mes. No caso de baixa na actividade esta producirá efectos a partires do día 1 do mes natural seguinte á data de presentación da comunicación correspondente. A falta de pagamento dunha mensualidade implicará a baixa automática na actividade correspondente, sen prexuízo de que dita débeda poda esixirse polo procedemento administrativo de constrinximento. As persoas que pretendan beneficiarse da tarifa reducida por situación económica do usuario deberán adxuntas a documentación seguinte: - Certificado de empadroamento e convivencia da unidade familiar, o cal incorporarase de oficio pola administración. - Xustificación documental de ingresos de todos os membros da unidade de convivencia, o cal acreditarase ben coa presentación das declaracións de IRPF correspondentes ao último exercicio cuxo prazo de presentación este rematado, ben mediante certificado de Facenda no que se faga constar os ingresos do mesmo. Nos casos de nulidade matrimonial, separación ou divorcio considerarase a renda de quen exerza a patria potestade, de ser o caso, debendo achegarse os documentos xustificativos de tal situación. - Autorización para a consulta dos datos tributarios de tódolos membros da unidade de convivencia. - Polo Concello poderá solicitarse a emisión de informe dos servizos sociais en relación cos medios económicos e circunstancias familiares do/a solicitante. As persoas que pretendan beneficiarse da tarifa reducida por ter unha minusvalía igual ou superior ao 33% deberán acreditar tal circunstancia mediante presentación do correspondente certificado emitido polo organismo competente. A actividade obxecto do presente prezo público está constituída pola prestación dos servizos e a realización de actividades de ensino de música e movemento, linguaxe musical, práctica instrumental e vocal e restantes materias que se impartan na escola municipal de música. Están obrigados ao pagamento do prezo público os/as que soliciten ou se beneficien da prestación dos servizos prestados na escola municipal de música. No caso de que os/as beneficiarios/as sexan menores de idade e/ou incapacitados/as, considerarase suxeito obrigado ao pagamento aos pais/nais ou titores/as. A contía do prezo público será a seguinte: Para o curso 2011/2012: - Matrícula anual: 62,70 €. - Cotas mensuais: ▪ 18,81 € por cada curso de música e movemento. ▪ 18,81 € por cada instrumento. Para o curso 2012/2013: - Matrícula anual: 67,00 €. - Cotas mensuais: ▪ 20,00 € por cada curso de música e movemento. ▪ 20,00 € por cada instrumento. A matrícula anual pagarase só unha por cada unidade familiar, para o cal deberá achegarse, xunto coa solicitude, o correspondente libro de familia e certificado de convivencia. As ditas tarifas non serán reducibles por período de tempo. A obriga de pagamento do prezo público nace no momento no que se inicie a prestación do servizo, entendéndose por tal a solicitude de formalización da correspondente matrícula, debendo achegar a documentación esixida en cada caso xunto co documento acreditativo de ingreso da matrícula, o cal realizarase mediante ingreso na conta designada ao efecto pola Tesourería municipal. Coa solicitude de matrícula deberá incluírse a orde de domiciliación bancaria para o abono das cotas mensuais. O pagamento realizarase por meses anticipados dentro dos primeiros oito días de cada mes. A falta de pagamento da matrícula impedirá a tramitación da mesma. A falta de pagamento dunha mensualidade implicará a baixa automática na escola municipal de música, sen prexuízo de que a dita débeda poda esixirse polo procedemento administrativo de constrinximento. A actividade obxecto do presente prezo público está constituída pola prestación dos servizos e realización de actividades na piscina climatizada municipal “Iván Raña”, sita no lugar de As Casillas, así como a utilización das instalacións municipais dedicadas especificamente, á prestación dos ditos servizos. Están obrigados ao pagamento do prezo público os/as que soliciten, utilicen ou se beneficien da prestación dos servizos prestados na piscina municipal climatizada ou das súas instalacións. No caso de que os/as beneficiarios/as sexan menores de idade e/ou incapacitados/as, considerarase suxeito obrigado ao pagamento aos pais/nais ou titores/as. A contía do prezo público verá determinado polas tarifas seguintes (IVE incluído): 1. Aboados. a) Cota de inscrición (matrícula): 23,50 €. b) Aboado de mañá: 12,00 €/mes. c) Aboado de 3ª idade: 15,50 €/mes. d) Abono adulto: 23,50 €/mes. e) Abono menores (até 18 anos): 12,00 €/mes. f) Abono familiar: 31,00 €/mes (titular e cónxuxe), a maiores: a. Por fillo de 0 a 6 anos: gratis. b. Por fillo de 7 a 18 anos: 4,00 €/mes. c. No caso de familias numerosas o recargo por cada fillo será o 50% da tarifa anterior.2. Non aboados. a) Entrada adulto sen sauna (18 anos ou máis): 3,00 €. b) Entrada adulto con sauna: 4,00 €. c) Entrada menores (ate 18 anos): 2,50 €. d) Entrada terceira idade: 2,50 €. 3. Cursos de natación. a) Natación mensual menores 1 día á semana (aboados/non aboados): 5,70 €/11,36 €. b) Natación mensual menores 2 días á semana (aboados/non aboados): 7,57 €/15,14 €. c) Natación mensual adultos 1 día á semana (aboados/non aboados): 7,07 €/14,18 €. d) Natación mensual adultos 2 días á semana (aboados/non aboados): 14,18 €/28,41 €. e) Cursos intensivos de natación (5 días/semana) nenos (aboados/non aboados): 23,21 €/30,43 €. f) Cursos intensivos de natación (5 días semana) adultos (aboados/non aboados): 28,36 €/45,12 €. g) Curso de natación escolar 2 días por semana: 6,31 €. h) Perda ou extravío de tarxeta: 3,75 €. i) Desconto grao de minusvalía >33%: 50%. As ditas tarifas non serán reducibles por período de tempo, salvo no caso do peche anual das instalacións polo período de quince días, no que as tarifas reduciranse proporcionalmente. No caso de entradas puntuais e bonos a obriga de pagar nacerá no momento de entrar no recinto das instalacións, debendo realizarse nese momento o pagamento das tarifas. A obriga de pagamento da matrícula nacerá no momento no que se solicite o abono ás instalacións, momento no que tamén nacerá a obriga de pagamento das cotas mensuais de abonado/a. A obriga de pagamento dos cursos nacerá no momento da solicitude de inscrición neles. O pagamento da matrícula, da primeira cota de abono e dos cursos levarase a cabo en efectivo no momento da solicitude. As cotas de aboado, unha vez efectuado o pagamento das anteriores, levarase a cabo mediante domiciliación bancaria dos recibos, os cales poranse ao cobro por anticipado a partires do día 15 de cada mes. Procederá a devolución cando se produza a falta de prestación do servizo debido a causa non imputable ao interesado. Neste caso a mesma será proporcional ao tempo no que non se puido prestar o servizo, non entendéndose como tales os días festivos. A falta de pagamento dunha cota implicará a baixa automática do aboado/a e/ou cursillista, sen prexuízo de que a dita débeda poda esixirse polo procedemento administrativo de constrinximento. A mesma impedirá o acceso ás instalacións ate que sexa satisfeita e, no caso dos aboados, a solicitude e aboamento dunha nova matrícula. Contra o presente acordo poderá interpoñerse o recurso de reposición especificamente previsto a tal efecto no artigo 14 do real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, sen prexuízo de que os interesados poidan exercitar, de ser o caso, calquera outro que estimen procedente. Ordes, 26 de decembro de 2011 O alcalde Asdo./ Manuel Regos Boquete